钦定古今图书集成/理学汇编/经籍典/第185卷 > 汉董仲舒春秋繁露二 > 《爵国》
## 钦定古今图书集成/理学汇编/经籍典/第185卷 > 汉董仲舒春秋繁露二 > 《爵国》

《春秋》曰：“会宰周公”，又曰“公会齐侯、宋公、郑伯、许男、滕
子”，又曰“初献六羽”，传曰：“天子三公称公，王者之后称
公，其馀大国称侯，小国称伯子、男，凡五等。”故周爵五
等，上三品，文多而实少。《春秋》三等，合伯子男为一爵，
上二等，文多而实少。《春秋》曰荆。传曰：“氏不若人，人不
若名，名不若字，凡四等，命曰附庸，三代共之。”然则其
地列奈何？曰：天子邦圻千里，公侯百里，伯七十里，子
男五十里，附庸字者方三十里，名者方二十里，人氏
者方十五里。《春秋》曰：“宰周公。”《传》曰：“天子三公”，《祭伯来
传》曰：“天子大夫”，“宰渠伯纠。”传曰：“下大夫。”《石尚传》曰：“天
子之士也。”《王人传》曰：“微者谓下士也”，凡五等。《春秋》曰：
“作三军。”《传》曰：“何以书？讥。”何讥尔？古者上卿下卿，上士
下士，凡四等。小国之大夫，与次国下卿同，次国大夫，
与大国下卿同，大国下大夫，与天子下士同，二十四
等，禄等八差。有大功德者受大爵土，功德小者受小
爵土；大材者执大官位，小材者受小官位，如其能，宣
治之至也。故万人者曰英，千人者曰俊，百人者曰杰，
十人者曰豪。豪杰俊“英不相凌。故治天下如视诸掌
上。其数何法以然？”曰：“天子分左右五等，三百六十三
人，法天一岁之数，五时色之象也。通佐上十卿与下
卿而二百六十人，天庭之象也，倍诸侯之数也。诸侯
之外佐四等，百二十人，法四时六甲之数也。通佐五
与下而六十人，法日辰之数也。佐之必三，三而相复
何？”曰：“时三月而成，大辰三而成，象诸侯之爵。”“或五何？”
法天地之数也。五官亦然，则立置有司。分指数奈何？
曰：“诸侯大国四军，古之制，其一军以奉公家也。”“凡口
军三口者何？”曰：“大国十六万口，而立口军三。”何以言
之？曰：“以井田准数之，方里而一井，一井而九，百亩而
立口。方里八家，一家百亩，以食五口。上农”夫耕百亩，
食九口，次八人，次七人，次六人，次五人，多寡相补。率
百亩而三口，方里而二十四口。方里者十，得二百四
十口。方十里为方里者百，得二千四百口；方百里为
方里者千，得二万四千口；方千里为方里者万，得二
十四万口。法“三分而除其一。城池、郭邑、屋室、闾巷，街
路、市、宫府、园囿、姜圈、台沼”、椽采得良田方十里者，六
十六十〈十字疑衍文〉与方里六十六定，率，得十六万口；三分之，则各万三千三百三十口，为大口军三，此公侯
也。天子地方千里，为方百里者百，亦三分除其一定，
得田方百里者六十六，与方十里者六十六定，率，得
千六百万口；九分之，各得百七十七万七千七百七
十七口，为京口军九。三京口军以奉王家。故天子立
一后，一世夫人中、左、右夫人。四姬。三良人立一世子，
三公、九卿，二十七大夫，八十一元士，二百四十三下
士，有七上卿，二十一下卿，六十三元士，百二十九下
士。王后置一太傅、太母、三伯、三丞，二十夫人、四姬、三
良人，各有师、傅，世子一人，太傅、三傅、三率、三少士，入
仕宿卫天子者，比下士。下士者，如上士之下数。王后
御卫者，上下御各五人。二十夫人，中左右夫人四姬，
上下御各五人，三良人各五人。世子妃姬及士卫者，
如公侯之制。王侯傅上下史五人，三伯上下史各五
人，少伯史各五人。世子太傅上下史各五人，少傅亦
各五人。三率，三下率各五人。三公上下史各五人，卿
上下史各五人，大夫上下史各五人，元士、上下史各
五人，上下卿、上下士之史上下亦各五人，卿、大夫、元
士臣各三人。故公侯方百里，三分除其一，得定田方
十里者六十六，与方里六十六定，率得十六万口。三
分之为大国口。军三而立，大国一夫人，一世妇，左右
妇，三姬、二良人，立一世子，三卿九大夫二十七，上士
八十一，下士亦有五。通。大夫立上下士。上卿位比天
子之元士，今八百石，下卿六百石；上士四百石，下士
三百石。夫人一傅母，三伯、三丞；世妇左右妇，三姬、二
良人，各有师保。世子一上傅、丞士宿卫公者，比公者，
比上卿者有三人；下卿六人，比上下士者如上下之
数。夫人卫御者，上下御各五人；世妇左右妇，上下御
各五“人，二卿御各五人，世子上傅、上下史各五人，丞
史各五人，三卿九大夫，上士史各五人，下士史各五
人，通大夫、士上下史各五人，卿臣二人。”此公侯之制
也。公侯贤者为州方伯，锡斧钺，置虎贲百人，故伯七
十里。七七四十九，三分除其一，定得田方十里者二
十八，与方十里者六十六，定率得十万九千二百一
十二口，为次国口，军三而立。“次国一夫人，世妇，左右
妇三，良人二，孺子立一世子三，卿九大夫二十七，上
士八十一，下士与五通；大夫五，上士十五下士。其上
卿位比大国之下卿，今六百石，下卿四百石，上士三
百石，下士二百石。夫人一傅母三伯三丞；世妇，左右
妇三，良人二，卿人各有师保。世子一下士。傅士宿卫
公者，比上卿者三人，下卿六人。比上下士，如上下士
之数。夫人御卫者，上下士御各五人；世妇左右妇，上
下御各五人，二御各五人。世子上傅，上下史各五人，
丞史各五人。三卿九大夫，上下史各五人；下士史五
人。通大夫，上下史各五人。卿臣二人。故子男方五十
里，五五二”十五为方十里者六十六定率得四万口
为小国口。“军三而立小国夫人，世妇，左右妇三，良人
二，孺子立一世子三，卿九大夫，二十七上士，八十一
下士与五通；大夫五上士，十五下士。其上卿比次国
之下卿，今四百石，下卿三百石，上士二百石，下士百
石。夫人一傅氏，三伯三丞世妇，左右妇三，良人二卿
人各有师保。世子一上下傅。士宿卫公者，比上卿者
三人，下卿六人；御卫者，上下御各五人；世妇左右妇，
上下御各五人，二御人各五人。世子上傅，上下史各
五人；三卿九大夫，上下史各五人；士各五人；通大夫，
上下史亦各五人；卿臣三人”，此周制也。《春秋》合伯、子、
男为一等，故附庸字者，地方三十里，三三而九，三分
而除其一，定得田方十里者六十定，率得一万四千
四百口。为口师。三而立。一宗妇，二妾、一世子，宰丕承，
一士一秩，士五人，宰视子男下卿。今三百石，宗妇有
师、保、御者三人，妾各二人，世子一傅士，宿卫君者，比
上卿，下卿一人，上下各如其数。世子傅、上下史各五
人，下良五，称名善者，地方半，字君之地九半，四分除
其一，得田方十里者三，定率得七千二百口，一世子
宰，今二百石。下四半，三半二十五，三分除其一，定得
田方十里者一，与方里者五十，定得三千六百口，一
世子宰。今百石。史五人，宗妇士，仕卫世子臣。